BGT วิ่งแรง 4 วันติด พุ่งต่อกว่า 15% ทะลุแนวต้าน 1.20 บ. โบรกฯชี้เป็นสัญญาณขาขึ้น
BGT วิ่งแรง 4 วันติด พุ่งต่อกว่า 15% ทะลุแนวต้าน 1.20 บ. โบรกฯชี้เป็นสัญญาณขาขึ้น โดยปิดตลาดภาคเช้า ราคาอยู่ที่ 1.28 บาท บวก 0.17 บาท หรือ 15.32% สูงสุดที่ 1.40 บาท ต่ำสุดที่ 1.26 บาท มูลค่าซื้อขายที่ 11.55 ล้านบาท
28 ก.ย. 2561

ผู้สื่อข่าวรายงานว่า หุ้นบริษัท บีจีที คอร์ปอเรชั่น จำกัด (มหาชน) หรือ BGT ปิดตลาดภาคเช้า ราคาอยู่ที่ 1.28 บาท บวก 0.17 บาท หรือ 15.32% สูงสุดที่ 1.40 บาท ต่ำสุดที่ 1.26 บาท มูลค่าซื้อขายที่ 11.55 ล้านบาท

โดยราคาหุ้นปรับตัวเพิ่มขึ้นติดต่อกันเป็นวันที่ 4 นับตั้งแต่ราคาหุ้นอยู่ที่ระดับ 1.03 บาท เมื่อวันที่ 25 ก.ย.61 อีกทั้งปรับตัวเพิ่มขึ้นทำจุดสูงสุดในรอบ 4 เดือน นับตั้งแต่ราคาอยู่ที่ระดับ 1.32 บาท เมื่อวันที่ 14 พ.ค.61
ด้าน  บล.แลนด์ แอนด์ เฮ้าส์ ระบุในบทวิเคราะห์ (28 ก.ย.) ให้แนวรับ BGT 1.09/1.10 บาท แนวต้าน 1.20/1.40 บาท ตัดขาดทุน 1.06 บาท โดยราคาหุ้นฉีกตัวออก sideways ขนาด 8 สัปดาห์เป็นสัญญาณขาขึ้น โดยราคาหุ้นลงและสร้างฐานจากต้นปี 2560 อนึ่ง วอลุ่มที่เกิดขึ้นก่อนหน้าสนับสนุนการเคลื่อนไหวแบบขาขึ้น
 